5. melléklet

A Képviselői és hozzátartozói vagyonnyilatkozat nyilvántartásának, kezelésének és ellenőrzésének szabályairól
1. Általános rendelkezések
Magyarország helyi önkormányzatairól szóló 2011. évi CLXXXIX. tv. 39. §. (1) bekezdése értelmében az önkormányzati képviselő megválasztásától, majd ezt követően minden év január 1-jétől számított harminc napon belül a 2. melléklet szerinti vagyonnyilatkozatot köteles tenni. Az önkormányzati képviselő saját vagyonnyilatkozatához csatolni köteles a vele közös háztartásban élő − a Polgári Törvénykönyvről szóló törvény szerinti – hozzátartozójának a melléklet szerinti vagyonnyilatkozatát. 
2.  A vagyonnyilatkozat benyújtásával kapcsolatos szabályok 
a) A kitöltéskori állapotnak megfelelő adatok alapján kitöltött képviselői és hozzátartozói vagyonnyilatkozat egy példányát az Ügyrendi Bizottságnak (továbbiakban: Bizottság) címezve kell benyújtani az általános rendelkezésekben rögzített határidőn belül. 
b) A vagyonnyilatkozatok átvételéről a Bizottság megbízásából a jegyző gondoskodik, a személyi-, és munkaügyi feladatokat ellátó köztisztviselő (a továbbiakban: köztisztviselő) útján. A köztisztviselő igazolást állít ki a vagyonnyilatkozatok átvételéről. 
c) A képviselő a saját és a hozzátartozói vagyonnyilatkozatát külön-külön borítékban adja át az átvételre jogosult köztisztviselőnek. 
d) A képviselői vagyonnyilatkozat átvétele névvel ellátott nyílt borítékban, a hozzátartozói vagyonnyilatkozat átvétele névvel ellátott, lezárt, az átvételkor a Hivatal körbélyegzőjével lepecsételt borítékban történik
3. A vagyonnyilatkozatok kezelésének szabályai 
a) A vagyonnyilatkozatokat az egyéb iratoktól elkülönítetten kell kezelni, azokat a jegyző által kijelölt biztonsági zárral ellátott helyiségben, lemezszekrényben kell tárolni.
 b) A vagyonnyilatkozatokról és az ellenőrzési eljárásról nyilvántartást kell vezetni.
 c) A vagyonnyilatkozattal kapcsolatos technikai tevékenységet a vagyonnyilatkozatot átvevő köztisztviselő végzi. A vagyonnyilatkozattal kapcsolatos iratokat iktatni kell. Az iktatást külön főszámra és a szükséges számú alszámra kell elvégezni. 
d) A vagyonnyilatkozatok nyilvánossága: a képviselői vagyonnyilatkozat közérdekből nyilvános (kivéve az ellenőrzéshez szolgáltatott azonosító adatokat), amelyet a város honlapján közzé kell tenni.
e) A hozzátartozói vagyonnyilatkozat nem nyilvános, abba csak a Bizottság tagjai és az Integritás Hatóság tekinthet be, az Integritás Hatóság másolatot készíthet róla ellenőrzés céljából. 
f) A képviselői vagyonnyilatkozatokat Fácánkert község honlapján megtekintheti. A képviselők által benyújtott képviselői vagyonnyilatkozatok honlapon történő közzétételéről és a képviselői megbízás megszűnését követő 3 év elteltével a vagyonnyilatkozat honlapról történő eltávolításáról a Bizottság elnöke a jegyző megbízása útján gondoskodik.
g) A Bizottság felel azért, hogy a vagyonnyilatkozatokat a jogszabályoknak megfelelően őrizzék, tartsák nyílván. A Bizottság elnöke tart kapcsolatot az Integritás Hatósággal. 
h) A képviselő megbízatásának megszűnését követő 3 év elteltével a vagyonnyilatkozatokat kezelő ügyintéző a vagyonnyilatkozat tételére kötelezett képviselő részére a saját és a hozzátartozói vagyonnyilatkozatokat visszaadja, melyről igazolást kell kiállítani. 
4. A vagyonnyilatkozat ellenőrzésével és az eljárással kapcsolatos szabályok 
a) A vagyonnyilatkozattal kapcsolatos eljárás célja: a vagyonnyilatkozatban foglaltak valóságtartalmának ellenőrzése. A vagyonnyilatkozattal kapcsolatos eljárást a Bizottságnál bárki kezdeményezheti. A Bizottság eljárására a képviselő-testület zárt ülésére vonatkozó szabályokat kell alkalmazni. Az eljárás kezdeményezéséről a Bizottság elnöke haladéktalanul tájékoztatja az érintett képviselőt, aki köteles saját, illetve a hozzátartozója vagyonnyilatkozatában feltüntetett adatokra vonatkozó azonosító adatokat haladéktalanul írásban bejelenteni. Az azonosító adatokat csak a bizottság tagjai ismerhetik meg, azokat az eljárás lezárását követő nyolc napon belül törölni kell. 
b) Az ellenőrzési eljárás lefolytatásának a vagyonnyilatkozat konkrét tartalmára vonatkozó tényállítás esetén van helye. Ha az eljárásra irányuló kezdeményezés nem jelöli meg konkrétan a vagyonnyilatkozat kifogásolt részét és tartalmát, a Bizottság elnöke felhívja a kezdeményezőt a hiány pótlására. Ha a kezdeményező 8 napon belül nem tesz eleget a felhívásnak, vagy ha a kezdeményezés nyilvánvalóan alaptalan, a Bizottság az eljárás lefolytatása nélkül elutasítja a kezdeményezést. 
c) Az ellenőrzési eljárás megismétlésének ugyanazon vagyonnyilatkozat esetén csak akkor van helye, ha az erre irányuló kezdeményezés új tényállást (adatot) tartalmaz. Az ellenőrzési eljárásra irányuló új tényállás nélkül ismételt kezdeményezést a Bizottság annak érdemi vizsgálata nélkül elutasítja. 
d) A vagyonnyilatkozattal kapcsolatos ellenőrzési eljárás során a képviselői és hozzátartozói vagyonnyilatkozatba történő betekintést és az Integritás Hatóság másolat készítését dokumentálni kell. 
e) A Bizottság az Integritás Hatóság jelentésének megküldését követő 60 napon belül hivatalból gondoskodik a vagyonnyilatkozattal kapcsolatos eljárás lefolytatásáról.
f) A Bizottság ellenőrzési eljárásának eredményéről a képviselő-testületet a soron következő ülésén tájékoztatja.


5. Felelősségi szabályok 
a) A vagyonnyilatkozatokkal kapcsolatos adatok védelméért, az adatkezelés jogszerűségéért a Bizottság felel. 
b) A képviselő felelős azért, hogy az általa bejelentett adatok hitelesek, pontosak, teljes körűek és aktuálisak legyenek. 
c) A vagyonnyilatkozatok technikai kezelése szabályainak megtartásáért a vagyonnyilatkozatot átvevő köztisztviselő felelős.



Igazolás a vagyonnyilatkozatok átvételéről


Alulírott ……………………………………………………..………………….. mint a vagyonnyilatkozat tételére kötelezett helyi önkormányzati képviselő, a mai napon az alábbi vagyonnyilatkozatokat adom át: 
……………………………………………….. helyi önkormányzati képviselő ………………………………………………..	házastárs/élettárs ………………………………………………..	gyermek ………………………………………………..	gyermek ………………………………………………..	gyermek ………………………………………………..	gyermek 

_____________________20______________hó______ nap


__________________________ 	                             __________________________
átadó                                                                         átvevő




Nyilvántartás a vagyonnyilatkozatokról

	Sorszám
	Nyilatkozattételre kötelezett neve
	Hozzátartozó vagyonnyilatkozatok száma
	Átvétel időpontja

Nyilvántartás a vagyonnyilatkozatok ellenőrzési eljárásáról 

1. A vagyonnyilatkozattal kapcsolatos eljárást kezdeményező neve, címe:
2. Az eljárás kezdeményezésének időpontja: 
3. Az eljárásban érintett képviselő: 
4. A vagyonnyilatkozat kifogástolt része: 
5. A 4. pont megjelölésének hiányában a hiánypótlásra felhívás időpontja: 
6. Az érintett tájékoztatásának időpontja a bejelentésről: 
7. Az azonosító adatok átadásának időpontja a Bizottság részére: 
8. A Bizottság ülésének időpontja: 
9. Az eljárás eredménye: a) A bejelentés elutasítva, mert - nyilvánvalóan alaptalan, - a bejelentő a hiánypótlásnak nem tett eleget, - az ismételt kezdeményezés új tényállást nem tartalmaz. b) A bejelentés alapján a bizottság az alábbiakat állapította meg: 
10. Az azonosító adatok törlésének időpontja: 
11. A Képviselő-testület tájékoztatásának időpontja az eljárás eredményéről:


Nyilvántartás a vagyonnyilatkozatokba történő betekintésről

	Betekintő személy neve
	Aláírás
	Betekintés időpontja
	Megjegyzés

	

	
	
	

	

	
	
	

	

	
	
	

	

	
	
	

	

	
	
	

	

	
	
	

	

	
	
	

	

	
	
	

	

	
	
	

	

	
	
	




